OpenLLM-France/wikimedia huggingface dataset:
# 17 di ghjennaghju

U 17 di ghjennaghju hè u 17$^u$ ghjornu di l'annu in u calendariu gregurianu. Restanu 348 ghjorni à a fine di l'annu (349 sì hè bisestile).

## Avenimenti

* 1906: Armand Fallières hè elettu Presidente di la Francia.
* 1913: Raymond Poincaré hè elettu Presidente di la Francia.

### In Corsica
## Nascite

- 1600: Pedro Calderón de la Barca scrittore spagnolu.

## Morti

* 1567 - Sampieru Corsu, cunduttieru è patriottu corsu

## Celebrazioni
### Santi

Santu Antone abbate, dettu dinù Antone Magnu, o Antone di u porcu, o Antone di mezu ghjennaghju per ùn cunfondelu cù Antone di Paduva, festighjatu u 13 ghjugnu.
Antone hè natu in Egittu versu l'annu 255. A' l'età di vinti anni, leghjendu u Vangellu di San Lucca, truvò ste parulle di Ghjesù: "Vendi ciò chè tù ai, dallu à i poveri, è seguitami". Cusì fece. Si n'andò in u desertu, dentru un castellu abbandunatu. Ci passò una vintina d'anni cù un porcu chì l'avia raghjuntu. Quandu ellu pregava, u porcu facia u tazzu; a notte li facia vede bellissime donne. Era u diavule.
Quand'ellu ebbe cinquanta anni, Antone hè statu raghjuntu da altri chì vulianu campà sulitarii. E' cusì sò nati munasteri di rimiti, d'omi spernucciati nantu à un certu reghjone, ma cuntrullati da un abbate.
Sette anni dopu, l'hè chjappa torna a voglia di campà solu, è ghjè partutu versu u Mare Rossu. Hè mortu u 17 ghjennaghju di l'annu 356; avia più di centu anni.
Etimolugia: forse da "Antonius", casata rumana.
Casate: Antognetti, Antonelli, Antonetti, Antoni, Antonietti, Antonini, Antonioli, Antoniotti, Tognati, Tognetti, Togni, Tognini, Tognoli, Tognotti, Tonelli, Toniati, Toninelli, Tonioli .
Nomi: Anthony, Antoine, Antoinet, Antoinette, Antoinon, Anton, Antone, Antonella, Antoni, Antonia, Antonien, Antonienne, Antonin, Antonine, Antunietta, Tognu (V. Santu Tognumaria Zaccaria, 5 lugliu, è Santu Tognumaria Claret, 24 uttobre), Toinette, Toinon, Toni, Tonies, Tonia, Tonio, Toniu, Tony, Tugnu, Tunietta.
In Corsica, in u 1981, u nome Antone venia à u secondu rangu di i nomi maschili dopu à Ghjuvanni. Era quellu di 68 omi nantu à mille. Antunietta era à u quartu rangu di i nomi feminili dopu à Maria, Ghjuvanna, è Francesca. Era quellu di 23 donne nantu à mille.
Paesi è cità: Ampurias in Sardegna. In Corsica: Aiacciu, Aregnu, Campumoru, Casalabriva, Figarella, u Lucu di Venacu, Mezavia, Partinellu, i Pughjali di Muru, a Riventosa, San Gavinu di Fiumorbu, Serra di Ferru, Siscu.
Prutezzione: Santu Antone prutegge l'animali dumestichi. U preganu pè e malatie di a pelle è pè e malatie appigliaticcie.
Pruverbii: San Lurenzu gran calura, Sant'Antone gran friddura, l'una è l'altra pocu dura.
Santu Antone di Paduva, cf u 13 ghjugnu.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 17 di lugliu

U 17 di lugliu hè u 198esimu ghjornu (u 199esimu ghjornu s'è l'annata hè bisesta) di u calendariu gregorianu.

## Nascite

- 1935 - Donald Sutherland, attore canadianu.

## Celebrazione
### Feste
### I Santi

Santu Alesiu.
Alesiu campava in i primi anni di u seculu quintu. Era figliolu di un senatore rumanu.
U babbu u volse marità cù una zitella chì ùn li cunvenia. A' meza cirimonia, in chjesa, scappa è imbarca nantu à un battellu chì partia pè a Siria.
Da a Siria, và in Edessa, l'attuale cità turca di Urfa, è ci stà 17 anni. Campava cù i circataghji chì dumandavanu a limosina à u purtone di e chjese.
Quandu u sacristanu face cunnosce e so virtù è i so meriti, Alesiu parte. Imbarca, è i venti facenu chì u battellu ghjunghje à u portu di Roma.
In Roma, i genitori eranu sempre in vita è a zitella ch'ellu devia spusà l'aspettava.
Ellu, senza fassi cunnosce, và à u palazzu di u babbu è dumanda ch'elli u lascinu dorme sottu à u scalone. "Iè - hà dettu u senatore -, ma à cundizione chè tù preghe per chì u Signore ci facci ritruvà u nostru figliolu". Alesiu ci stà 17 anni, sempre senza fassi cunnosce. U ghjornu dumandava limosine, a sera vultava sottu à u scalone, disprezzatu da i schjavi di u babbu chì li lampavanu in faccia l'acqua brutta di u lavatoghju.
Un ghjornu chì u papa Nucenziu primu celebrava a messa in prisenza di l'imperatore, si intese una voce: "Circate l'omu chì dorme sottu à un scalone. Pregherà pè a cità di Roma". U papa è l'imperatore partenu è trovanu à Alesiu. Era mortu. In manu, tenia un scrittu chì spiegava qual'ellu era è ciò ch'ellu avia fattu.
Etimolugia, casate è nomi: Cf Lisandru (22 aprile).
Paesi è cità: In Corsica, u cultu di Santu Alesiu esistia à u Castellare di Mercuriu è esiste sempre in Alisgiani, in a cumuna di e Valle. Ci sò chì pensanu chì u nome di a pieve venerebbi da u nome di u santu. Da sempre, a muntagna purtava u nome di u santu ma a prima cappella era smarita da un pezzu quandu, u 25 maghju 1750, u vicariu capitulare d'Aleria dava u permessu à a parochja di Castagnetu di fanne una. Hè quella chì esiste sempre.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 17 di ghjugnu

U 17 di ghjugnu hè u 168esimu ghjornu (u 169esimu ghjornu s'è l'annata hè bisesta) di u calendariu gregorianu.

## Nascite

- 1940 - Angelo Rinaldi, scrivanu è criticu litterariu francese.

## Celebrazione
### Feste
### I Santi

Santu Rinieru.
Rinieru hè natu in Pisa versu l'annu 1117. A so giuventù si passa, à pocu pressu, cum'è quella di San Francescu d'Assisi. Figliolu di un riccu marcante, facia u truvadore, girendu i paesi, andendu da un castellu à l'altru, ghjuchendu di viola, è cantendu... è pecchendu tutte e volte chì l'occasione si prisentava.
Un ghjornu, scontra un rimitu, un sant'omu, è li dice: "Prega per mè chì sò più disgraziatu ch'omu ùn crede". L'omu hà pregatu è Rinieru si hè cunvertitu. Hà brusgiatu a so viola è si hè messu à pianghje. Hà piantu tantu è tantu chì ghjè statu cecu un certu tempu.
Decisu à parte pè a Palestina, fece u marcante per vincesi qualquì soldu è pagà u viaghju ma, da a so borsa surtia una infezzione. Si hè dettu: "Per puzzà tantu, ùn pò esse chè u diavule". A ghjetta è campa di limosine.
Hè quantunque andatu in Palestina. U postu nantu à u battellu l'hà pagatu ramendu cù i galeriani.
Vultatu in Pisa, si fece frate, un semplice frate, ricusendu d'esse prete. In cità, u tenianu assai. Ellu cunsigliava, cunsulava, rallegrava è facia ancu i miraculi.
Hè mortu u 17 ghjugnu di u 1160. Per interrallu, sò i consuli di a cità chì anu purtatu u catalettu.
Più di quattru seculi dopu, in u 1591, e so osse sò state messe in a nova navata di a cattedrale di Pisa. U scheletru ùn era cumplettu chì, dui seculi nanzu, a regina Ghjuvanna d'Aragone ne avia compru una parte.
Etimolugia: da u germanicu "ragin" (cunsiglieru) è "gund" (armata).
Casate: Rinieri.
Nomi: Neres, Nieres, Rackner, Ragnar, Rainer, Rainier, Rainiero, Raneiro, Raniera, Reginar, Regner, Regnerus, Régnier, Reignier, Reiner, Renner, Riener, Rinar, Riniera, Rinieru, Rinner.
Paesi è cità: Montemaggiore.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 17 di maghju

U 17 di maghju hè u 137esimu ghjornu (u 138esimu ghjornu s'è l'annata hè bisesta) di u calendariu gregorianu.

## Nascite

* Jean Gabin (17 di maghju 1904-15 nuvembri 1976), 1955
- 1961 - Enya (Eithne Ni Bhraonain), cantautrice irlandese.

## Morte

* 2018: Pascal Marchetti, linguistu è autore corsu

## Celebrazione
### I Santi

Santu Pasquale.
Pasquale era un Aragunese natu u 16 maghju 1540 in Torre Hermosa.
Figliolu di un picculu cultivatore, avia fattu u pastore sinu à l'età di 24 anni. E' po si era fattu frate laicu in i Franciscani. Un' sapia nè leghje nè scrive, ma era assennatu è di bon cunsigliu. Facia qualunque travagliu: scucinava, questuava, o facia u purtinaiu, sempre alegru, sempre cuntentu.
In u 1570, u so Pruvinciale u mandò in Parigi à purtà lettere à u Minitru generale di l'Ordine. Vultendu per Orléans, i Puritani u piglionu à petrate è rientò cù a spalla manca tronca. Quand'ellu cuntava l'affare, dicia: "Sò bè, issa ghjente di Orléans. Hè per fà piacè à u Signore ch'elli mi anu minatu ma, quantunque, anu u tortu di fà, di e so chjese cusì belle, stalle per metteci i so cavalli è e so vacche".
Pasquale hè unu di i santi chì anu fattu assai miraculi. Dui anni dopu à a so morte, quandu a Sacra Cungregazione di i Riti u volse beatificà li ne attribuianu digià più di 400.
. guaria malati tanti è più;
. permettia à i murenti di campà torna qualchì ghjornu per mettesi in regula cù u Paradisu;
. in tempu di siccina, facia piove nantu à e terre di i poveri è micca nantu à quelle di i ricchi;
. contanu ancu ch'ellu hà risuscitatu u cavallu di un poveru zingaru chì ùn avia chè issu animale per campà.
Santu Pasquale hè mortu in Villa Reale, vicinu à Valenzia, u 17 maghju 1592.
Etimolugia: da l'Ebraicu "pesakh" (passeghju). U nome aspessu era datu à i zitelli chì nascianu à l'epica di Pasqua.
Casate: Pascoletti, Pascolini, Pascucci, Pasqua, Pasqualacci, Pasqualaggi, Pasquali, Pasqualini, Pasqui, Pasquinelli, Pasquini.
Nomi, Pascal, Pascale, Pascalin, Pascaline, Pascalis, Pascasia, Pascasio, Paschal, Paschalis, Paschase, Paschasie, Paschasius, Pascoal, Pascoe, Pascual, Pascuala, Pasqua, Pasquale, Pasqualetta, Pasqualettu, Pasqualina, Pasqualino, Pasqualinu, Pasquot.

## Ligami

* L'almanaccu 2006 di l'Adecec Archiviu 2006-04-22 at the Wayback Machine
# Chimera (mitulugia)

A chimera (da u grecu Χίμαιρα, chímaira, littiralamenti "capra"; in latinu chimaera) hè un mostru mitulogicu incù parti di u corpu di parechji animali. Sicondu u mitu grecu faci parti di a discindenza di Tifonu è Echidna, à tempu cù l'Idra di Lerna, Cerbaru è Ortru. Fù fattu cumpariscia in a "Tantazioni di Sant'Antonu" di Flaubert.

## Aspettu

I discrizzioni varieghjani - sicondu parechji pudia sputà focu, avia testa di lionu, una testa di capra nantu à a schiena è a coda di sarpi; sicondu altri avia corpu di capra, coda di sarpi o di dragonu è testa di lionu. Sputava focu da i fauci è u morsu di a coda era vilanosu.
* « ...Era u mostru di urighjina divina, lionu a testa, u pettu capra, è dragonu a coda; è da a bocca orrendu vampi vumitava di focu: è dinò, cù u favori di i dei, l'eroi a spensi... »
* (Iliadi, VI, 180-184, trad. V. Monti)

## Storia

A chimera avia urighjini divini, in quantu figlia di Echidna è Tifonu: dimurava eminentamenti à Patara. U rè di Licia Iobate urdinò à Bellerofonte di uccida la parchì edda si dava à incursioni in u so tarritoriu. Incù l'aiutu di Pegasu, Bellerofonte ci riiscì. Si conta ch'eddu avissi a punta di a so lancia di un pezzu di piombu. À u calori di i fiammi lanciati da a Chimera, u piombu si sciolsi è uccisi a bestia.
In l'Iliadi si dici ch'è, prima ch'è Bellerofonte l'uccidissi, a Chimera fù tinuta à bada da u liciu Amisodaro, chì in seguitu divintò babbu di i ghjovani eroi Atimniu è Maride.

## Cultura Pupulari

* Apparisci in C'era una volta... Pollon induv'hè più simili à un orcu.
* In Mission: Impossible 2 hè u nomu di un virus.

## Bibliugrafia

* Pseudo-Apollodoru, Bibbiuteca 2.3.1-2, Discrizzioni di a chimera è l'uccisioni par mani di Bellerofonti

## Fonti

'Ss'articulu pruveni in parti o in tutalità da l'articulu currispundenti di a wikipedia taliana.
# Chimica

A Chimica (da u grecu χημεία) hè a scenza chì hà par oggettu u studiu di a cumpusizioni è di i riazzioni di a materia. Ùn esisti micca una fruntiera esatta trà a fisica è a chimica, ma sò giniralmenti cunsidirati comu riliventi di a chimica, i finomini pruvucati da i riazzioni chimichi trà i diversi custituenti di a materia è pruvuchendu una mudificazioni di i cuncatinamenti chimichi di l'atomi. Sicondu a natura di issi cuncatinamenti, issi finomini implicheghjani trà l'atomi un scambiamentu o una missa in cumunu d'elittroni, o di forzi elittrustatichi.
I disciplini principali di a chimica sò:
* a chimica fisica (o chimica ginirali)
* a chimica analitica
* a chimica urganica
* a chimica minirali

## Da vede dinò

* Lavighju Sformo
* Humphry Davy
* Fulminente

## Ligami

Elementi chimici
# Chiusdino

Chiusdino hè una cumuna toscana di a pruvincia di Siena.Teni 1.923 abitanti.
# Chimaera monstrosa

A chimera cumuna :
| Chimaera monstrosa ||
| Classifica scentifica ||
| Regnu | Animalia |
| Imbrancamentu | Chordata |
| Classa | Chondrichthyes |
| Ordine | Chimaeriformes |
| Famiglia | Chimaeridae |
| Generu | Chimaera |
| Nome binuminale ||
| Chimaera monstrosa Carl Linnaeus, 1758 ||
A chimera cumuna Chimaera monstrosa hè una spezia di pesciu chì face parte di a famiglia di i Chimaeridae.
A chimera cumuna hè dinù cunnisciuta sottu u nome di chimera mustruosa. 'Ssu pesciu hè caratterizatu da a so apparenza unica, incù un corpu lungarinu è sciacciatu, una grande testa à forma di conu è una coda longa è fine.

## Ripartizione

A chimera cumuna si trova in l'acque prufonde di u Mare Atlanticu di u Nordu, da e coste di a Nurvegia sinu à u Maroccu. Omu a ritrova dinù in u Mediterraniu è in mare Neru. 'Ssu pesciu campa di regula trà 200 è 2000 metri di prufundità, sopra à fondi rucciosi o rinosi.
A chimera cumuna hè prisente in l'acquemarine di Corsica.

## Biolugia

A chimera cumuna hè un predatore opportunistu, cibendu si per u più di picculi pesci, di crustacei è di cefalopodi. Usa e so grande nutaghjole pettorale per cullucà si in dulcezza in acqua è i so denti pinzuti per catturà a so preda. 'Ssu pesciu hè oviparu, a femina dipunendu ovi in capsule ovale chì sò fissate à i fondi marini.

## Tassonumia

A chimera cumuna appartene à u generu Chimaera, chì ragruppa parechje spezie di pesci cartilaginosi. Hè qualchì volta chjamata chimera mustruosa, ma u so nome scentificu hè Chimaera monstrosa. Sinonimi di 'ssu nome inchjudenu Chimaera monstrosa Linnaeus, 1758 è Chimaera monstrosa Bloch Schneider, 1801.

## Cunsirvazione

A chimera cumuna hè una spezia vulnerabile per causa di a pesca eccessiva è di a distruzzione di u so ambiente. Hè dinù catturata à l'accasu in e rete di pesca destinati à altre spezie. E misure di cunsirvazione sò necessarie per pruteghje 'ssa spezia è prisirvà u so equilibriu in l'ecusistemi marini.

## Riferimenti

* Rughjeru Miniconi, Parlata aghjaccina cittatina è paisana, Ed. A Barcella, 2017.

## Note

* ↑ Miniconi (2017).

## Altri prugetti

* Chimaera monstrosa annantu à Wikimedia Commons.
# China

A Republica Pupulare Chinese ò Republica Pupulare Cinese (in cinese : 中华人民共和国 Zhōnghuá Rénmín Gònghéguó; in cantonese : 中華人民共和國) hè unu statu cummunistu di l'Asia urientale, grande 9.596.960 km², incù 1.306.313.813 abitanti. Hè u statu più pupulatu di u mondu. A capitale hè Pechinu. A China hè a prima putenza ecunumica di u mondu.
A China cunfina à u nordu incù a Russia è a Mongolia, à sudu incù u Vietnam, a Birmania, u Laos, u Bhutan è u Nepal, à uvestu incù l'India, u Pakistan, u Kazakistan, u Taghjikistan, l'Afghanistan è 'u Kirghizistan.

## Da vede dinò

* Xu Da
* Jet Li
* Confuciu
* Grandi Muraglia Chinesa
* Cin Si Hong
* Hong Sian Fan
# Chironu

Chironu (in grecu Χείρων), parsunaghju di a mitulugia greca era un centauru. Nacqui da Filira (veni à dì tigliu in grecu, pianta da i puteri calmanti), figlia d'Oceanu, è da u Titanu Cronu, chì par siducia la si trasformò in cavaddu. Quissa spiega a so immurtalità è u fattu ch'eddu avissi par appuntu l'aspettu di un centauru, mità omu è mità cavaddu. Cunsidaratu u più savviu è benivulenti di i centauri, spertu in l'arti, in i scenzi è in medicina ebbi par addevi numarosi eroi: Aiaci, Achilli, Aristeu, Asclepiu, Atteoni, Ceneu, Enea, Erculu, Fenici, Ghjasonu, Oileu, Palamedi, Peleu, Telamoni, Teseiu, è, sicondu certi lighjendi, ancu Dionisu. Era u babbu di Ociroi, nata da l'unioni incù a ninfa Cariclu, è vissi annantu à u monti Pelion.

## Chironu in a Mitulugia

Chironu, in quantu medicu, fù chjamatu a curà Achilli quandu quist'ultimu, in seguitu à a magia praticata da a so matri Teti par renda lu immurtali, ebbi a cavichja brusgiata. Chironu a di sustituì incù quidda di un Ghjiganti mortu, Damisu, particularamenti dutatu in a corsa (quissa avaristi resu Achilli più veloci).

## Fini di Chironu

Essendu Erculu vinutu à cumbatta incù i Centauri ni uccisi parechji è i sopravviventi si rifughjoni vicinu à a sapara induva vivia Chironu, chì frà altru era amicu di l'eroi. In u corsu di a battaglia una freccia, scagliata da Erculu, culpì à u ghjinochju Chironu. Sta ferita, incausata da una freccia avvilanata, ùn pudia variscia ma nemmenu pudia purtà à morti Chironu, natu immurtali, è cusì l'incausava indicibili suffrenzi chì u purtoni à l'addispirazioni. Disidarendu a morti, Chironu riiscì à ottena la scambiendu a so immurtalità incù Prumeteu chì era divintatu murtali parvia di i so cuntrasti incù Zeus. U patri di i Dei, à u quali u centauru era particularamenti caru, u volsi quantunqua vicinu à eddu in celi, dendu urighjina à a custiddazioni di u Centauru.

## Carattaristichi

À diffarenza di l'altri centauri, chì com'è i satiri erani ignuranti è dedicati à a viulenza, Chironu si distinguiscia par a grandi buntà d'animu, par a savviezza, par a cunniscenza di i scenzi, in particulari quidda medica. Fù par via di cunsiquenza cunsidaratu u ceppu di quidd'arti in quantu maestru di quiddu chì a mitulugia greca cunsidarava u diu di a medicina: Asclepiu.

## Da veda

* Asclepiu
* Cronu
* Erculu
* Ghjasonu
* Prumeteu
* Teseiu
# Chisà

Chisà hè una cumuna di u dipartimentu di a Corsica suprana.
Chisà :
| Dipartimentu | [[Corsica suprana]] |
| Còdice pustale | 20240 |
| Circundariu | [[Circundariu di |]] |
| Cantone | |
| Merre | Michele Andria Galinier |
| Pieve | {{{pieve}}} |
| Latitùdine | {{{lat}}} N |
| Longitùdine | {{{long}}} E |
| Altitùdine | media {{{alt med}}} m massimale {{{alt max}}} m minimale {{{alt min}}} m |
| Pupulazione | {{{pupulazione}}} ab. ({{{annu}}}) |
| Nome di l'abitanti | {{{nomab}}} |
| Àrea | {{{sup}}} km² |
# Chiusi

Chiusi hè una cumuna toscana di a pruvincia di Siena.Teni 8.125 abitanti.
# Anne McCaffrey

'Ssu artìculu hè in custruzzione. Pudete cuntribuisce à a so redazzione.
Anne Inez McCaffrey hè stata una scrivana di fintascenza è fantasia in lingua inglese. Hè nata in Cambridge (Massachusetts), SUA, u primu d'aprili di u 1926 è hè morta in Irlanda u 21 di nuvembri di u 2011.
Anne McCaffrey hè cunnisciuta pè u Ciclu di i cavalieri di Pern.
# Annu

L'annu (in latinu: annus) hè un'unità di misura di u tempu. Hè divisu in 365 ghjorni, 6 óre, 9 minuti è 9,54 seconde. Un annu hè cumpostu di 12 mesi (ghjennaghju- ferraghju - marzu - aprile - maghju - ghjugnu - lùgliu - aostu - settembre - ottobre - novembre - decembre) è di 4 stagioni (veranu - estate - autunnu - invernu).

## Detti/Pruvèrbii/Spressioni

* Annu nobu, vidda noba! (sass.)
* Cavallu di trent’anni ùn cambia più d’andatura.

## Da vede dinù

* Annata bisestile

## Ligami

* Liggì l'arthìcuru innantu a la Sassaripedia - Leghje st'artìculu nant'à a Wikipedia sassarese
# Annapolis

'Ssu artìculu hè in custruzzione. Pudete cuntribuisce à a so redazzione.
Annapolis hè una cità di i Stati Uniti, capitale di Maryland. Tene 38.394 abitanti (2010).
# Anne Hathaway

'Ssu artìculu hè in custruzzione. Pudete cuntribuisce à a so redazzione.
Anne Hathaway (12 nuvembri 1982) hè un'attrice americana.

## Da vede dinò

* Brokeback Mountain
# Anne Haney

'Ssu artìculu hè in custruzzione. Pudete cuntribuisce à a so redazzione.
Anne Ryan Thomas (4 di marzu 1934 – 26 di maghju 2001) hè stata un'attrice americana.

## Da vede dinò

* Listinu di l'attori americani
# Anogramma leptophylla

Anogramma leptophylla :
| Anogramma leptophylla ||
| Classifica scentifica ||
| Regnu | Plantae |
| Divisioni | Pteridophyta |
| Classa | Filicopsida |
| Ordini | Polypodiales |
| Famiglia | Pteridaceae |
| Genaru | Anogramma |
| Nomu binuminali ||
| Anogramma leptophylla (Link, 1841) ||
Anogramma leptophylla hè una pianta chì faci parti di a famiglia di i Pteridaceae.

## Discrizzioni

Anogramma leptophylla ùn pruduci micca graneddi, ma si ripraduci grazia à i spori. A fiuritura hà locu da Ghjinnaghju à Dicembri.

## Ripartizioni

Anogramma leptophylla hà una distribuzioni uceanica timparata. Si trova in u righjonu mediterraniu ed hè sparta in America subrana. U solu postu in l'isuli britannichi induva edda cresci naturalamenti hè l'isula di Jersey in l'isuli di a Manica.
Anogramma leptophylla hè prisenti in Corsica.

## Rifarimenti

* Jeanmonod D. & Gamisans J. (2013) Flora Corsica (2 ed), Edisud.

## Noti

* ↑ 'Ss'articulu pruveni in parti da a wikipedia in inglesu.
* ↑ Jeanmonod & Gamisans (2013).
# Anonima Sequestra

L'Anonima Sequestra hè u nome generale designendu i risponsèvuli di parechji fatti delittuosi in Sardinia à partesi di l'anni 60 sin'à pochi anni fà. Di règula, un hè micca un organisazione maffiosa propia mà un gruppu di parsonne specializate in u rapimentu (in talianu : sequestro), mà suvettavanu quantunque u Còdice Barbaricino.

## Descrizzione

'Ssù tippu d'organisazione hè statu assai attivu in Sardinia in l'anni 80, eranu chjamate "Anonima Sarda". Ss'organisazione eranu sperte in u rapimentu è a dumanda di riscattu. Orgosolo hè u paese di parechje membri di ss'organisazione. Salvatore Contini, chì a participatu a u rapimentu è à a l'esecuzzione di Guidu Orsoni, era un membre d'una anonima sequestra.

## Anonima Sarda

Un ci hè mai statu un organisazione vera è propia a una maffia, cume a Camorra napuletana ò a Cosa Nostra siciliana. Anu un'organisazione prestabilita, messa in piazza a l'occasione, un si pò micca fà lei trà di elle, un ci hè dunque nisunnu rittu ò testimunianze pà entre. Sò bande isulate chì si formanu di volta in volta in sfarenti paesi ò rughjoni, chì s'organiseghjanu pà i listessi misfatti, qualchivolte di a listessa manera ciò chì cumplicheghja l'affare dighjà cumplicata. Un hà micca cuntatti cù l'altre organisazione cume a Cosa Nostra è a Stidda siciliane, a Camorra napuletana ò a 'Ndrangheta di Calàbria.
Opereghjanu in l'Italia sana, è ancu puru fora di e fruntiere, cume pà u rapimentu di Guidu Orsoni in Corsica.

## Da vede dinò

* 'Ndrangheta
* Francescu Caviglioli
* Maffia Albanesa
* Omertà
* Stidda
# Anna Rita Del Piano

Anna Rita Del Piano (nata cum'è Anna Rita Viapiano u 26 di lugliu 1966 in Cassano delle Murge, Puglia) hè un'attrice e regista taliana

## Filmugrafia
### Attrice di sinemà

* La balia (1998)
* Senza movente (1999)
* I terrazzi (2000)
* Il tramite (2002)
* La signora (2002)
* Tornare indietro (2002)
* Le bande (2005)
* Amore 14 (2009)
* Focaccia Blues (2009)
* L’uomo Nero (2009)
* Che bella giornata (2010)
* Il Tempo che Tiene (2010)
* E la chiamano Estate (2011)
* Operazione vacanze (2011)
* Quando il sole sorgerà (2011)
* Una vita da sogno (2011)
* Cinema Italia (2012)
* Outing “Fidanzati per sbaglio” (2012)

### Attrice di televisione

* Il quarto re (1996)
* Ama il tuo nemico (1997)
* Non lasciamoci più (1998)
* Ultimo (1998)
* Lui e lei (1999)
* Valeria medico legale (1999)
* Le ali della vita (2000)
* Sei forte, maestro (2000)
* Una donna per amico (2000)
* Le ali della vita (2001)
* Don Matteo, (2003)
* La squadra, (2003)
* Orgoglio, (2004)
* San Pietro, (2004)
* La freccia nera, (2005)
* Butta la luna, (2005)
* Colpi di sole, (2006)
* La terza verità, (2007)
* Provaci ancora prof!, (2008)
* La mia casa è piena di specchi (2009)
* Distretto di Polizia (2011)
* Le avventure di Imma (2018)

### Attrice di teatru

* Zapping (1996)
* Anche al boss piace caldo (1997)
* SPQR - Se Parlasse Questa Roma (1997)
* Tu sai che io so che tu sai (Estate romana) (1997)
* La Corona Rubata (1998)
* Molly and Dedalus (1998)
* Parsifal (1998)
* Lo scherzo (1999)
* Un viaggio chiamato amore (2002)
* Orfeo agli Inferi (2003)
* Pierino e il lupo (2003)
* Strano, stranissimo anzi normale (2004)
* Giravoce (2004)
* Cesira (2004)
* Souvenir dell'operetta (2004)
* Yerma e le altre (2005)
* Ruzantimando(2006)
* Casa Bardi nascita del melodramma (2007)
* Edipo Re (2007)
* Operina Rock (2008)
* Camerata Bardi (2008)
* Casa di Bernarda Alba (2008)
* Due cose amare e una dolce (2008)
* Ruzzantimando (2008)
* Arie di Napoli (2009)
* Ombretenue - Omaggio a Billie Holiday (2009)
* Come prendere 2 piccioni con una fava (2011)
* Nulla è cambiato (2011)
* Filumena e Dummì(2013)
* La ciociara reality (2014)
# Annette Bening

'Ssu artìculu hè in custruzzione. Pudete cuntribuisce à a so redazzione.
Annette Bening (29 di maghju 1958) hè un'attrice americana.